Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Ukusokolola 5:1-14
5 Kabili namwene ibuuku lyapombwa ilyalembwapo mu kati na ku nse+ mu kuboko kwa ku kulyo ukwa Waikala pa cipuna ca bufumu.+ Ili ibuuku lyali ilyakakatikwa+ ku fikakatikilo cinelubali (7).2 Kabili namwene malaika uwakosa alebilikisha mwi shiwi ilikalamba, aleti: “Nani uwalinga ukukakatula ifikakatikilo fye buuku lyapombwa no kulifungulula?”3 Lelo takwali nangu umo mu muulu nangu pano isonde nangu pa nshi ye sonde uwalingile ukukakatula ifikakatikilo fye buuku lyapombwa no kumonamo.4 Awe nalililile nga nshi pantu takwasangilwe nangu umo uwalingile ukukakatula ifikakatikilo fye buuku lyapombwa.+5 Lelo umo pa bakalamba anjebele ati: “Leka ukulila. Mona! Inkalamo ya mukowa wa kwa Yuda,+ umushila+ wa kwa Davidi,+ alicimfya+ kabili ena kuti akakatula ifikakatikilo cinelubali (7) ifya ili ibuuku.”6 Kabili namwene umwana wa mpaanga+ uwali ngo waipaiwe,+ uwali ne nsengo cinelubali (7) na menso cinelubali, aya menso e mipashi+ ya kwa Lesa cinelubali iyatumwa mwi sonde lyonse, naiminina pa kati ka cipuna ca bufumu+ ne fya mweo fine kabili pa kati ka bakalamba.+7 Na o alileko no kupoka ibuuku lyapombwa ilyali mu kubomko kwa ku kulyo ukwa Waikele pa cipuna ca bufumu.+8 Kabili ilyo apokele ibuuku lyapombwa, ifya mweo fine pamo na bakalamba amakumi yabili na bane (24)+ fyawile pa nshi ku cinso ca Mwana wa mpaanga. Bonse bali na bansango+ ne mbale shafonka isha golde ishaiswilemo ifyanunkila,+ ne fi ifyanunkila mapepo+ ya ba mushilo.9 Kabili baleimba ulwimbo ulupya,+ abati: “Mwalilinga ukupoka ibuuku lyapombwa no kukakatula ifikakatikilo fya liko, pantu mwalipaiwe, na ku mulopa+ wenu mwashitiile+ Lesa+ abantu ukufuma mu mitundu yonse ne ndimi na bantu ne nko,10 kabili mwabalengele ukuba ishamfumu+ kabili bashimapepo+ ba kwa Lesa+ wesu, kabili bakaba bashamfumu+ abakalateka isonde.”11 Kabili naliloleshe, no kumfwa ishiwi lya bamalaika abengi abashingulwike icipuna ca bufumu ne fya mweo na bakalamba, ne mpendwa yabo yali amakana ikumi ukufushiwa ku makana ikumi,+ na makana ya makana,+12 balesosa ishiwi ilikalamba abati: “Umwana wa mpaanga uo baipeye+ nalinga ukukwata amaka no bucindami na mano no bukose no mucinshi no bukata ne paalo.”+13 E lyo naumfwile ifibumbwa fyonse ifyaba mu muulu na pe sonde na pa nshi ye sonde+ na pali bemba, na fyonse ifyabamo, fileti: “Ku Waikala pa cipuna ca bufumu+ na ku Mwana wa mpaanga+ kube ipaalo no mucinshi+ no bukata+ na maka pe na pe.”14 Ne fya mweo fine fyasosele afiti: “Ameni!” na bakalamba+ bawile pa nshi no kupepa.+
bem_Latn bem_Latn bem_Latn bem_Latn